Honderde vas in JhbArgieffoto: SAPD Ao. Xoli Mbele, woordvoerder van die polisie, het gesê die verdagtes is in Mondeor, Booysens, Moffatview, Langlaagte, Fairlands, Sophiatown, Brixton en die middestad in hegtenis geneem. Volgens Mbele is 16 verdagtes in hegtenis geneem vir roof, agt vir gewapende roof, drie vir kaping, twee vir moord, vier vir huisbraak, een vir verkragting, vyf vir huishoudelike geweld, 64 vir dronkbestuur, 54 vir die besit van dwelms en 11 vir kwaadwillige saakbeskadiging. Die ander verdagtes is onder meer in hegtenis geneem op aanklag van aanranding met die doel om ernstig te beseer, diefstal, omkopery, winkeldiefstal en bedrog. Die verdagtes sal Maandag in die onderskeie landdroshowe in die stad verskyn.